***PETEK, 24. 4. 2020***

***SLOVENŠČINA*** Beremo skupaj

**\* (otroci, ki že samostojno berejo, naj preberejo sestavek in začnejo z nalogo 5)**

**1**. Otroku povejte, da bosta skupaj nekaj prebrala.   
**2**. Preberite sestavek v **ZO/60**. Otrok sedi ob vas, vi pa glasno berite in s prstom sledite   
 branju. Ko pridete do sličice, naj jo »prebere« otrok.  
**3**. Nato berita skupaj, vi tišje, otrok glasno. Pomagajte začetke besed in vlecite.   
**4**. Če je otrok pri volji, naj prebere nakaj povedi še sam.  
**5**. Nato naredi naloge ob drugem in tretjem svinčniku (prvega spustite).

***MATEMATIKA*** Računanje je igra

RJI/34,35 Utrjujemo števila do 20

Pred počitnicami se prileže zabavna matematika, ki jo najdeš v delovnem zvezku. Po nalogi pojdi ven in ustvarjaj števila iz naravnih materialov ( kamenčki, palčke, listki..) – podobno kot si včeraj metulja. Če pa je slabo vreme, sestavi števila iz lego kock, perlic, barvic...

 

(za morebitni počitniški dolgčas lahko obiščeš te strani in raziskuješ)

<https://interaktivne-vaje.si/slovenscina_rs/01_pisem_prve_besede.html>

<https://www.digipuzzle.net/minigames/draw/mysterypictures_alphabet.htm?language=slovenian&linkback=../../education/alphabet/index.htm>

SPOZNAVANJE OKOLJA

KAJ POTREBUJEJO RASTLINE ZA SVOJO RAST.?

* V štiri lončke posadite nekaj semen, ki so ostala mamici od setve v gredico ( fižol, grah, solata, rože,.. ).
* Označi lončke s številkami od 1 do 4.
* Po sajenju vse lončke malo zalijte.
* Dva lončka postavi v temo, druga dva pa na sonce.
* En lonček na soncu in enega v temi zalivajte, druga dva pa ne.
* Vsake dva dni poglejte, kaj se dogaja s semeni, ali so vzklila, ali je rastlina že začela rasti, kaj se dogaja z rastočimi rastlinami, …
* Ugotovil/a boš, kakšna je razlika med tistima dvema lončkoma, ki sta v temi.
* Ugotovil/a boš, kaj pomeni voda za rastline.
* Kaj pa pomeni voda za človeka?
* Po opravljenem delu, pospravi, si umij roke in si privošči prvomajske počitnice.